### NN 154/2025 (19.12.2025.), Odluka o cjeniku nestandardnih usluga operatora terminala za ukapljeni prirodni plin

HRVATSKA ENERGETSKA REGULATORNA AGENCIJA

2306

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) te članka 6. i članka 13. stavka 2. Metodologije utvrđivanja cijene nestandardnih usluga za transport plina, distribuciju plina, skladištenje plina, prihvat i otpremu ukapljenog prirodnog plina i javnu uslugu opskrbe plinom (»Narodne novine«, broj 48/18, 25/19, 134/21 i 9/22), Hrvatska energetska regulatorna agencija na 32. sjednici Upravnog vijeća održanoj 18. prosinca 2025. godine donosi sljedeću

ODLUKU

O CJENIKU NESTANDARDNIH USLUGA OPERATORA TERMINALA ZA UKAPLJENI PRIRODNI PLIN

I.

Prosječna cijena radnog sata operatora terminala za ukapljeni prirodni plin za drugo regulacijsko razdoblje 2026. – 2030. utvrđuje se u iznosu 38,00 EUR/h, bez PDV-a.

II.

Cjenik nestandardnih usluga operatora terminala za ukapljeni prirodni plin za drugo regulacijsko razdoblje 2026. – 2030. utvrđuje se kako slijedi:

|  |  |  |  |  |
| --- | --- | --- | --- | --- |
| Nestandardna usluga | | | Broj  radnik-sati | Cijena  nestandardne usluge bez PDV-a  (EUR) |
| 1. | Prijenos kapaciteta ponovnog uplinjavanja UPP-a na sekundarnom tržištu – naknada prodavatelja | - | 2,00 | 76,00 |
| 2. | Prijenos kapaciteta ponovnog uplinjavanja UPP-a na sekundarnom tržištu – naknada kupca | - | 2,00 | PI |
| 3. | Evidentiranje trgovine UPP-om korisniku terminala prodavatelju UPP-a | - | 2,00 | PI |
| 4. | Evidentiranje trgovine UPP-om korisniku terminala kupcu UPP-a | - | 2,00 | 76,00 |
| 5. | Prodaja UPP-a ili prirodnog plina korisnika terminala za UPP u otvorenom postupku | - | 40,00 | 1.520,00 |
| 6. | Pražnjenje spremnika plutajuće jedinice za prihvat, skladištenje i uplinjavanje UPP-a | [1] | PI | PI |
| 7. | Ponovni pretovar UPP-a s plutajuće jedinice za prihvat, skladištenje i uplinjavanje UPP-a u kamion za prijevoz UPP-a | - | 18,00 | 684,00 |
| 8. | Ponovni pretovar UPP-a s plutajuće jedinice za prihvat, skladištenje i uplinjavanje UPP-a u brod za prijevoz UPP-a | [1] | PI | PI |
| 9. | Provođenje izvanredne inventure zatražene od korisnika terminala | - | 40,00 | 1.520,00 |

Značenje skraćenica:

PI cijena usluge se određuje izračunom

Opis izračuna ili pojašnjenje nestandardne usluge:

[1] Cijena usluge sastoji se od troška rada koji se određuje kao umnožak broja radnik-sati potrebnih za izvršenje usluge i prosječne cijene radnog sata. Broj radnik-sati se određuje kao umnožak broja radnika potrebnih za izvršenje usluge i broja radnih sati koje je svaki od radnika utrošio za izvršenje usluge.

Cijena nestandardne usluge ne uključuje trošak angažiranja vanjskog pružatelja usluge, već se isti obračunava temeljem ispostavljenog računa za stvarno pružene usluge.

(članak 8. stavak 2. Metodologije utvrđivanja cijene nestandardnih usluga za transport plina, distribuciju plina, skladištenje plina, prihvat i otpremu ukapljenog prirodnog plina i javnu uslugu opskrbe plinom)

III.

Danom stupanja na snagu ove Odluke prestaje važiti Odluka o cjeniku nestandardnih usluga operatora terminala za ukapljeni prirodni plin (»Narodne novine«, broj 108/22).

IV.

Ova Odluka objavit će se u »Narodnim novinama«, a stupa na snagu 1. siječnja 2026. godine.

Klasa: 391-08/25-01/59
 Urbroj: 371-04-25-2
 Zagreb, 18. prosinca 2025.

Predsjednik
 Upravnog vijeća
 doc. dr. sc. Nikola Vištica, v. r.